|  |
| --- |
| **მუხლი 11 – სარისკო და საგანგებო ჰუმანიტარული სიტუაციების განმარტებითი ინდიკატორები**  |
| **დაცვა და უსაფრთხოება სარისკო სიტუაციებში, შეიარაღებული კონფლიქტების, საგანგებო ჰუმანიტარული და სტიქიური უბედურებით გამოწვეული სიტუაციების ჩათვლით** |
| **მახასიათებლები/****ინდიკატორები** | **პრევენცია და მზაობა** | **გადარჩენა და რეაგირება** | **აღდგენა, რეკონსტრუქცია და რეგულირება** |
| **სტრუქტურა** | 11.1 სარისკო და საგანგებო სიტუაციებში შშმ პირების დაცვასთან დაკავშირებული ადამიანის უფლებათა, ჰუმანიტარული და ლტოლვილთა საერთაშორისო ხელშეკრულებების რატიფიკაცია და საერთაშორისო ვალდებულებების[[1]](#endnote-1) აღება. 11.2 მოქმედებს კანონმდებლობა, რომელიც ინკლუზიურია შშმ პირების მიმართ და ცალსახად მიუთითებს შშმ პირებზე სერვისების დაგეგმვის ან უზრუნველყოფის პროცესში, სარისკო და ჰუმანიტარული საგანგებო შემთხვევების დროს, კლიმატთან დაკავშირებული სარისკო სიტუაციების ჩათვლით, გარემოს, კომუნიკაციების, ინფორმაციისა და სერვისების მისაწვდომობის უზრუნველყოფაზე, ყველა ეტაპზე: პრევენცია და მზაობა, გადარჩენა, აღდგენა,რეკონსტრუქცია და რეგულირება. 11.3 ასეთის არსებობის შემთხვევაში, შეთანხმებები, კანონმდებლობა და პოლიტიკა, რომელიც შეეხება შიდა და საერთაშორისო კონფლიქტებს, მორიგებას ან მსგავს საკითხებს, ცალსახად უნდა მიუთითებდეს შშმ პირებზე, მათ შორის, შშმ მსხვერპლებზე, ლტოლვილებზე, იძულებით ადგილნაცვალ პირებზე ან პირებზე, რომელზეც აღნიშნულმა მოვლენებმა სხვაგვარი გავლენა იქონია, და უნდა უზრუნველყოფდეს მათ აქტიურ ჩართულობას, ცვლილების ინიციატორების სახით, შესაბამისი დებულებებისა და პოლიტიკის შემუშავებასა და განხორციელებაში, კონფლიქტზე რეაგირების, აღდგენის, რეკონსტრუქციის და რეგულირების კუთხით.11.4 დებულებები, რომელიც ცალსახად მოითხოვს შშმ პირთა ინკლუზიასა და მონაწილეობას ჰუმანიტარული საჭიროებების შეფასებაში, მონიტორინგის შესაბამის პროცესებში და ყველა პროგრამასა და პროექტში,[[2]](#endnote-2) რომელიც უკავშირდება სარისკო და ჰუმანიტარულ სიტუაციებსა, კლიმატთან დაკავშირებულ საშიშროებებს და კატასტროფის რისკის შემცირებას. 11.5 საკანონმდებლო დონეზე არსებული მოთხოვნის თანახმად, პერსონალური მიკრო-მონაცემები, რომელთა შეგროვებაც ხდება ჰუმანიტარული მიზნებისთვის,[[3]](#endnote-3) უნდა იყოს დეტალიზებული ასაკის, სქესის და შეზღუდული შესაძლებლობის მიხედვით.[[4]](#endnote-4) |
| 11.6 (იგივეა, რაც 10.6) მიღებულია სტიქიური უბედურებისადმი მზაობის ინკლუზიური გეგმა, რომელიც ითვალისწინებს: ინკლუზიურ და მისაწვდომ გაფრთხილების სისტემებსა და ევაკუაციის პროტოკოლებს;[[5]](#endnote-5)* ინკლუზიურ და მისაწვდომ თავშესაფარს, სანიტარულ პირობებს, საკვების დისტრიბუციას, წყლის ხელმისაწვდომობას, ტანსაცმელს, ჯანმრთელობისა და რეაბილიტაციის სერვისებს, განათლებას, საარსებო საშუალებების შექმნის შესაძლებლობას, ოჯახის გაერთიანებას;

ძალადობისგან დაცვის და პრევენციის სპეციალურ ზომებს; ადამიანურ დახმარებას და დამხმარე მოწყობილობებსა და ტექნოლოგიებს; * სპეციალურ ზომებს შშმ ქალებთან, ბავშვებთან და ხანდაზმულებთან დაკავშირებით, სხვა ჯგუფებთან ერთად, რომლებიც ცხოვრობენ საფრთხის შემცველ ტერიტორიებზე, მათ შორის, მკვიდრი (აბორიგენი) შშმ პირები და სხვა ჯგუფები.
 | 11.7 მიღებულია ჰუმანიტარული კრიზისისა და კატასტროფის შემდგომ აღდგენისა და რეკონსტრუქციის ინკლუზიური ეროვნული გეგმა, რომელიც ახორციელებს "უკეთ აღდგენის" ("build back better") მიდგომას ინკლუზიური, კულტურულად შესაფერისი და მისაწვდომი სერვისების, კომუნიკაციების და გარემოსთვის. [[6]](#endnote-6) |
| **პროცესი** | 11.8 იმ დაწესებულებების პროპორციული წილი, რომლებიც ძირითადი სერვისების მიწოდებაზე არიან პასუხისმგებელი და რომელთაც შეიმუშავეს საგანგებო შემთხვევებისადმი მზაობისა და რეაგირების გეგმები, მათ შორის, ევაკუაციის გეგმები. 11.9 საგანგებო მდგომარეობის შესახებ ცნობიერების ასამაღლებელი, მოსამზადებელი კამპანიებისა და მასალების პროცენტული მაჩვენებელი, რომელიც ყველა შშმ პირისთვის არის მისაწვდომი.11.10 სამოქალაქო დაცვის, გადარჩენისა და საგანგებო სიტუაციაზე რეაგირების სამსახურების თანამშრომლების, ჰუმანიტარული აქტორებისა და უსაფრთხოების ძალების წევრთა პროცენტული წილი, რომელთაც გაიარეს მომზადება ინკლუზიური ევაკუაციისა და ადრეული გაფრთხილების სისტემების შესახებ. 11.11 ბიუჯეტის რა პროპორციული წილია, გამოყოფილი და იხარჯება პრევენციისა და მზაობის ისეთი ღონისძიებების შემუშავებისა და იმპლემენტაციისთვის, რომელიც შშმ პირების მიმართ ინკლუზიურია. [[7]](#endnote-7) | 11.12 იმ შშმ პირთა პროპორციული წილი, რომლებიც სარგებლობენ შესაბამისი პოლიტიკითა და პროგრამებით (მაგალითად, საკვების უზრუნველყოფა, ოჯახის წევრების მოძიება და გაერთიანება, საარსებო საშუალებით უზრუნველყოფა, WASH პროგრამები და ინტერვენციები, ფსიქო-სოციალური მხარდაჭერა), დეტალიზებული ასაკის, სქესის, შეზღუდული შესაძლებლობის და ღონისძიების სახეობის (ზოგადი ან სპეციფიური) მიხედვით.  |
| 11.13 იმ შშმ პირთა რაოდენობა, რომელთაც ჰქონდათ წვდომა თავშესაფრებზე, ევაკუაციის ცენტრებში, და მთლიანი ბენეფიციარების რა პროპორციულ წილს წარმოადგენენ ისინი, დეტალიზებული სქესის, ასაკის და შეზღუდული შესაძლებლობის მიხედვით. 11.14 საგანგებო მდგომარეობის გამო, შშმ პირებისათვის განკუთვნილი ინკლუზიური და მისაწვდომი პროგრამებისა და სერვისებისთვის გამოყოფილ დახმარებასთან დაკავშირებით გაწეული ხარჯების პროპორციული წილი. 11.15 სექსუალური და სხვა სახის ძალადობის მსხვერპლთა პროპორციული წილი, რომელთაც აქვთ წვდომა სათანადო სამედიცინო, ფსიქო-სოციალურ და იურიდიულ სერვისებზე, დეტალიზებული სქესის, ასაკის და შეზღუდული შესაძლებლობის მიხედვით.11.16 იმ შშმ პირთა პროპორციული წილი, რომელთაც ისარგებლეს ეკონომიკური გაძლიერების[[8]](#endnote-8) და საგანმანათლებლო პროგრამებით, ხანგრძლივი კრიზისის კონტექსტში. | 11.17 იმ ანგარიშვალდებულების მექანიზმების რაოდენობა და პროპორციული წილი, რომელიც დაკავშირებულია კონფლიქტის/საგანგებო სიტუაციის/კატასტროფის არსებობასდან და კონფლიქტის/საგანგებო სიტუაციის/კატასტროფის დაძლევასთან და აღდგენასთან,[[9]](#endnote-9) და რომელიც შშმ პირებისათვის სრულად მისაწვდომი, ინკლუზიური და კულტურულად შესაფერისია. 11.18 პროგრამების, სერვისებისა და ინფრასტრუქტურის კუთხით გაწეული ხარჯები, შშმ პირებისათვის მისაწვდომი და ინკლუზიური აღდგენის, რეკონსტრუქციისა და დარეგულირების კონტექსტში.  |
| 11.19 იმ ტრენინგების რაოდენობა, რომელიც განკუთვნილია ჰუმანიტარულ სერვისებზე პასუხისმგებელი და საგანგებო სიტუაციებში ინტერვენციის განმახორციელებელი ორგანიზაციების, სააგენტოებისა და თემებისთვის[[10]](#endnote-10) და შეეხება სერვისებისა და პროგრამების მისაწვდომობას და ინკლუზიურობას და შშმ პირების ინკლუზიას და მონაწილეობას დაგეგმვის, მზაობის, რეაგირებისა და აღდგენის ყველა ეტაპზე. 11.20 საკონსულტაციო პროცესის ჩატარება, რათა უზრუნველყოფილი იქნას შშმ პირების ჩართულობა, მათ შორის, წარმომადგენლობითი ორგანიზაციების მეშვეობით, იმ კანონების, რეგულაციების, პოლიტიკისა და პროგრამების შექმნის, იმპლემენტაციისა და მონიტორინგის პროცესში, რომელიც შეეხება დაგეგმვას, რეაგირებას და აღდგენასთან დაკავშირებული ინიციატივებს, ჰუმანიტარული და საგანგებო სიტუაციების კონტექსტში.[[11]](#endnote-11)11.21 იმ შშმ პირების რაოდენობა და პროპორციული წილი, რომლებიც არიან კოორდინაციის მექანიზმების წევრები და რომლებიც მონაწილეობას იღებენ ჰუმანიტარულ მზაობასთან, რეაგირებასთან და აღდგენასთან დაკავშირებული გადაწყვეტილების მიღებაში, დეტალიზებული ასაკის და სქესის მიხედვით. 11.22 კონფლიქტურ და პოსტ-კონფლიქტურ ან საგანგებო სიტუაციებში შშმ პირთა მიმართ შეზღუდული შესაძლებლობის ნიშნით განხორციელებულ ძალადობასთან, დისკრიმინაციასთან ან შშმ ბავშვებთან და ზრდასრულებთან დაკავშირებით მიღებული, გამოძიებული და მომჩივნის სასარგებლოდ გადაწყვეტილი საჩივრების პროპორციული წილი, დეტალიზებული მექანიზმის ტიპის მიხედვით, და იმ საჩივრების პროპორციული წილი, რომელზე მიღებული გადაწყვეტილებაც შეასრულა მთავრობამ ან შესაბამისი მოვალეობის მქონე აქტორმა; თითეული დეტალიზებულია მექანიზმის ტიპის მიხედვით.  |
| **შედეგი** | 11.23 სიკვდილიანობის, დაკარგული და კატასტროფის შედეგად დაზარალებული ადამიანების რაოდენობა 100,000 კაცზე (მდგრადი განვითარების ინდიკატორი 1.5.1), ასაკის, სქესის და შეზღუდული შესაძლებლობის მიხედვით. 11.24 შეზღუდული შესაძლებლობის მქონე დახმარების მიმღებთა პროპორციული წილი, მოსახლეობაში შშმ პირთა პროპორციულ წილთან შედარებით, ასაკის და სქესის მიხედვით. 11.25 შშმ პირთა პროპორციული წილი ლტოლვილ ან იძულებით ადგილნაცვალ პოპულაციებში, მოსახლეობაში შშმ პირთა პროპორციულ წილთან შედარებით, ასაკის და სქესის მიხედვით. 11.26 იმ შშმ პირთა პროპორციული წილი, რომელსაც ჰქონდა წვდომა უსაფრთხო და ღირსეულ საცხოვრებელზე ან თავშესაფარზე,[[12]](#endnote-12) სტიქიური უბედურების ან საგანგებო ჰუმანიტარული მდგომარეობის დროს, და მათი პროპორციული წილი მთლიან ბენეფიციარებში, დეტალიზებული სქესის, ასაკის და შეზღუდული შესაძლებლობის, გეოგრაფიული მდებარეობის და სტიქიური უბედურების მიხედვით. |

**დანართი**

1. საერთაშორისო ვალდებულებები მოიცავს, მაგალითად, [ჰუმანიტარულ ინიციატივაში შშმ პირთა ინკლუზიის შესახებ ქარტიას](http://humanitariandisabilitycharter.org/) (2016), ["დღის წესრიგს კაცობრიობისთვის"](https://www.agendaforhumanity.org/explore-commitments/indv-commitments?referer=home), ["სენდაის ჩარჩოს კატასტროფის რისკის შემცირების შესახებ" 2015-2030 წწ.](https://www.unisdr.org/we/coordinate/sendai-framework) (2015), [პარიზის შეთანხმებას](https://unfccc.int/process-and-meetings/the-paris-agreement/what-is-the-paris-agreement) (2015), რომელიც ეფუძნება გაეროს ჩარჩო კონვენციას კლიმატის ცვლილების შესახებ, და [შეზღუდული შესაძლებლობის გლობალურ სამიტის (2018)](https://www.gov.uk/government/publications/global-disability-summit-2018-summary-of-commitments) ფარგლებში აღებულ მოვალეობებს. [↑](#endnote-ref-1)
2. მათ შორის, საერთაშორისო თანამშრომლობის სააგენტოებთან, ორმხრივი დახმარების სააგენტოებთან და კერძო დაწესებულებებთან ერთად ჩატარებული პროგრამები და პროექტები. [↑](#endnote-ref-2)
3. შშმ პირების და იმ ოჯახების რაოდენობების იდენტიფიცირების მიზნით, სადაც შშმ პირები ცხოვრობენ, რათა მოხდეს კრიზისის დროს მსხვერპლთა რაოდენობის, ფიზიკური, სექსუალური და ფსიქოლოგიური ძალადობის, ექსპლუატაციის, ბოროტად მოპყრობის და ტრეფიკინგის მსხვერპლთა აღრიცხვა და მონიტორინგი; მათ მიერ დახმარებაზე, სერვისებზე, დაწესებულებზე წვდომის და წვდომასთან დაკავშირებული ბარიერების აღრიცხვა და მონიტორინგი. აღნიშნული საჭიროებს მონაცემთა დეტალიზებას ინფორმაციის მართვის ყველა სისტემაში, მათ შორის: გენდერის ნიშნით მოტივირებული ძალადობის შესახებ ინფორმაციის მართვის სისტემაში, ბავშვთა დაცვის მართვის სისტემაში და ეროვნულ დონეზე არსებულ მონაცემთა ბაზებში. (ინფორმაციის მართვის სისტემა გულისხმობს მონაცემების და ინფორმაციის შეგროვებას, ანალიზს და მართვას ჰუმანიტარული პროგრამის ციკლის მასშტაბით). [↑](#endnote-ref-3)
4. იხ. [*მუდმივი უწყებათაშორისი კომიტეტის სახელმძღვანელო პრინციპები ჰუმანიტარულ ინიციატივაში შშმ პირთა ინკლუზიის შესახებ*](https://interagencystandingcommittee.org/iasc-task-team-inclusion-persons-disabilities-humanitarian-action/documents/iasc-guidelines), თავი 5, მონაცემების და ინფორმაციის მართვა. [↑](#endnote-ref-4)
5. აღნიშნული უნდა მოიცავდეს იმ ინსტიტუციების და ობიექტების გაფრთხილების სისტემებს და ევაკუაციის პროტოკოლებს, სადაც ამჟამად ცხოვრობენ ან თავისუფლება აქვთ აღკვეთილი შშმ ბავშვებს და ზრდასრულებს. [↑](#endnote-ref-5)
6. განათლებასთან, ჯანდაცვასთან, განთავსებასთან, წყალთან და სანიტარულ პირობებთან, სოციალურ დაცვასთან, მუშაობასთან და დასაქმებასთან, პოლიტიკურ მონაწილეობასთან, მართლმსაჯულებაზე წვდომასა და პრევენციასთან და ძალადობისგან დაცვასთან დაკავშირებით. [↑](#endnote-ref-6)
7. აღნიშნული მოიცავს, მაგალითად, რესურსებს საკონსულტაციო პროცესებისთვის, უნივერსალური დიზაინის მქონე მოწყობილობებისა და კომუნიკაციების უზრუნველყოფას და მისაწვდომობას; ასევე, გათვალისწინებული უნდა იქნას დაფინანსების წყაროები, მათ შორის, რესურსები, რომელიც გარე წყაროებიდან მომდინარეობს, მაგალითად, საერთაშორისო განვითარების და თანამშრომლობის პროგრამები და პროექტები. [↑](#endnote-ref-7)
8. აღნიშნული, შესაძლოა, მოიცავდეს ისეთ პროგრამებს, როგორიცაა დაჩქარებული განათლების პროგრამებს, პროფესიულ ტრენინგებს და სხვა სახის არა-ფორმალურ და ფორმალურ სასწავლო პროგრამებს. [↑](#endnote-ref-8)
9. სამართლებრივი ან ჩვეულებითი/არაფორმალური [↑](#endnote-ref-9)
10. როგორც სამხედრო, ისე სამშვიდობო ძალების პერსონალი, საგანგებო სიტუაციის მმართველი პირები, პირველადი რეაგირების განმახორციელებელი პირები, საკოორდინაციო მექანიზმების პერსონალი და სხვა საველე მუშაკები. [↑](#endnote-ref-10)
11. ეს ინდიკატორი საჭიროებს იმ კონკრეტული ქმედებების მონიტორინგს, რომელსაც ახორციელებენ სახელმწიფო ორგანოები შშმ პირთა გადაწყვეტილების მიღების პროცესში ჩართვის მიზნით, იმ საკითხებთან დაკავშირებით, რომელიც პირდაპირ ან ირიბ გავლენას ახდენს მათზე, შეზღუდული შესაძლებლობის მქონე პირთა უფლებების კონვენციის 4.3 მუხლის და CRPD კომიტეტის [მე-7 ზოგადი კომენტარის](https://tbinternet.ohchr.org/_layouts/treatybodyexternal/Download.aspx?symbolno=CRPD/C/GC/7&Lang=en) შესაბამისად. ეს ქმედებებია: საკონსულტაციო შეხვედრები, ტექნიკური ბრიფინგები, ონლაინ საკონსულტაციო გამოკითხვები, კანონმდებლობის ან პოლიტიკის პროექტზე საჯარო კონსულტაციები და სხვა მონაწილეობითი მეთოდები. ამ მხრივ, სახელმწიფო ვალდებულია, რომ:

უზრუნველყოს საკონსულტაციო პროცესების გამჭვირვალობა

უზრუნველყოს სათანადო და მისაწვდომი ინფორმაციის მიწოდება

არ დამალოს ინფორმაცია, პირობა ან შშმ პირთა ორგანიზაციებს საკუთარი მოსაზრებების თავისუფლად გამოხატვაში არ შეუშალოს ხელი

უზრუნველყოს როგორც რეგისტრირებული, ისე არარეგისტრირებული ორგანიზაციების მონაწილეობა

უზრუნველყოს ადრეული და მუდმივი ჩართულობა

აანაზღაუროს მონაწილეობასთან დაკავშირებული ხარჯები. [↑](#endnote-ref-11)
12. იხ. UNHCR-ის ლტოლვილთა განთავსების განყოფილების ვებ-გვერდი: <https://www.unhcr.org/refugee-housing-unit.html>



 "ეს პუბლიკაცია შექმნილია ევროკავშირის მხარდაჭერით. მის შინაარსზე სრულად პასუხისმგებელია "კოალიცია დამოუკიდებელი ცხოვრებისათვის" და შესაძლოა, რომ იგი არ გამოხატავდეს ევროკავშირის შეხედულებებს." [↑](#endnote-ref-12)